open-index/open-wikipedia-markdown huggingface dataset:
Ντάσβαντ

Το **Ντάσβαντ** (Παντζάμπι: ਦਸਵੰਧ), το οποίο κυριολεκτικά σημαίνει «το ένα δέκατο», αναφέρεται στην πρακτική του Σιχισμού όπου οι Σιχ δώριζαν το 10% της σοδειάς τους ή του μισθού τους ή του χρόνου τους για να υπηρετήσουν αφιλοκερδώς (σέβα) σε έναν ιερό ναό (γκουντβάρα) ή κάπου αλλού. Αυτή η πρακτική εμπίπτει στη γενική ιδέα του Γκουρού Νάνακ Ντεβ, Βαντ Τσάικο, τον έναν από τους τρεις πυλώνες του Σιχισμού ο οποίος έχει να κάνει με το να μοιράζεσαι με τους άλλους και να βοηθάς αυτούς που έχουν λιγότερα από σένα ή αυτούς που το χρειάζονται.

Η εισαγωγή αυτής της πρακτικής έγινε από τον Γκουρού Αρντζάν (1563-1606) και αρκετοί Σιχ συνεχίζουν να την εφαρμόζουν μέχρι και σήμερα. Ωστόσο, η ιδέα του να μοιράζεσαι και να προσφέρεις ήταν κάτι που είχε τροφοδοτηθεί από τους θεσμούς των σάνγκατ και λάνγκαρ, τους οποίους είχε καθιερώσει πρώτος ο Γκουρού Νάνακ Ντεβ (πρώτος Σιχ-Γκουρού και ιδρυτής του Σιχισμού). Η έννοια του *ντάσβαντ* ήταν κάτι που υπήρχε σιωπηρά στα ίδιά του τα λόγια:

Την εποχή του Γκουρού Αμάρ Ντας, αναπτύχθηκε μια επίσημη δομή για τη Σιχ πίστη, η οποία λειτουργούσε ως οδηγός για τους Σιχ, κηρύττοντάς τους τις διδασκαλίες του Ιερού Γκουρού. Εγκαθίδρυσε 22 περιφέρειες (*μάντζις*) σε διάφορα σημεία της χώρας και κάθε μία τέθηκε υπό την ευθύνη ενός ευσεβούς Σιχ (άντρα ή γυναίκας). Ο ευσεβής Σιχ εκτός από το να κηρύττει τις διδασκαλίες του Γκουρού Νάνακ, φρόντιζε και τις σάνγκατς που βρίσκονται υπό τη δική του/της δικαιοδοσία, ενώ μετέφερε επίσης τις προσφορές των πιστών στον Γκουρού.

Η ανασκαφή της ιερής δεξαμενής στην Αμριτσάρ και η ανέγερση του κεντρικού ιερού ναού, Χαριμαντίρ Σαχίμπ, τα οποία ξεκίνησαν όταν ηγέτης των Σιχ ήταν ο Γκουρού Ραμ Ντας (τέταρτος Σιχ-Γκουρού), είχε ως αποτέλεσμα τη δημιουργία μεγάλων δαπανών, το οποίο οδήγησε με τη σειρά του τον Γκουρού Αρντζάν (πέμπτος Σιχ-Γκουρού) στο να ενθαρρύνει τους Σιχ να παραχωρούν ένα 10% του εισοδήματός του (ντάσβαντ) για το κοινό καλό. Έτσι, μέσω του συστήματος των μάσαντ (διορισμένοι ηγέτες απομακρυσμένων Σιχ κοινοτήτων), συλλέγονταν οι προσφορές και το ντάσβαντ από τους Σιχ και μεταφέρονταν στον Γκουρού.

Η πρακτική του ντάσβαντ ανευρίσκεται σε ντοκουμέντα με το όνομα ραχιτνάμας, εγχειρίδια συμπεριφοράς των Σιχ, τα οποία γράφτηκαν κατά την περίοδο ζωής του Γκουρού Γκομπίντ Σινγκ ή λίγο αργότερα. Για παράδειγμα, στις καταγραφές *Tankhahnama* του Μπάι Ναντ Λαλ, καταγράφονται τα εξής λόγια του Γκουρού Γκομπίντ Σινγκ: «Hear ye Nand Lal» (κάποιος που δεν προσφέρει ντάσβαντ και, λέγοντας ψέματα, το σφετερίζεται, δεν είναι άξιος εμπιστοσύνης).

Η παράδοση έχει κρατηθεί ζωντανή από κάποιους Σιχ, οι οποίοι μέχρι και σήμερα εκπληρώνουν αυστηρά αυτή την εντολή. Ο ίδιος ο θεσμός του ντάσβαντ χρησιμεύει ως μέσο για το άτομο να εξασκεί προσωπική ευσέβεια, καθώς και το να συμμετέχει στη συνεχιζόμενη ιστορία της κοινότητας, στο «μονοπάτι του Γκουρού».

## Εξωτερικοί σύνδεσμοι
*Ολόκληρη η σελίδα 1245 από το Γκουρού Γκραντ Σαχίμπ

Κατηγορία:Πρακτικές Σιχισμού
Διμοιρία

Η **διμοιρία** είναι μικρό κλιμάκιο οργάνωσης στρατού (Συμβολισμός ΝΑΤΟ: •••). Αριθμεί περίπου 30 άνδρες και διοικείται κατά κανόνα από κατώτερο αξιωματικό (συνήθως ανθυπολοχαγό) ή ανθυπασπιστή. Για το πυροβολικό και τα τεθωρακισμένα, το αντίστοιχο κλιμάκιο λέγεται **ουλαμός**. Η διμοιρία υποδιαιρείται σε ομάδες, ενώ είναι μέρος ενός λόχου.

## Παραπομπές


Κατηγορία:Στρατιωτικοί σχηματισμοί
Πυργί Θεσπρωτίας

*Για συνώνυμους οικισμούς στην Ελλάδα δείτε το λήμμα: [[Πυργί (αποσαφήνιση)]]*

Το **Πυργί** είναι ημιορεινός συνοικισμός του Ελευθερίου Θεσπρωτίας της περιφερειακής ενότητας Θεσπρωτίας σε υψόμετρο 150 μέτρα.

## Γεωγραφία - Ιστορία
Το Πυργί βρίσκεται στα νότια όρια με την περιφερειακή ενότητα Πρέβεζας, σε απόσταση 32 χλμ. Ν.-ΝΑ. από την Ηγουμενίτσα και 12 χλμ. ΒΑ. (μέσω Βρύσες) από την Πάργα, ενώ στα βόρεια του χωριού περνά η ΕΟ Πρέβεζας - Ηγουμενίτσας. Είναι κτισμένο δυτικά της λίμνης - έλους Καλοδικίου, ανάμεσα στις Βρύσες (η ΝΔ. συνέχεια), Ελευθέρι (Δ.), Καλοδίκι (Β.-ΒΑ.) και αποτελούσε από την αρχαιότητα στρατηγικό σημείο της περιοχής. Έχουν εντοπιστεί τοίχοι, ρωμαϊκής περιόδου, για τον έλεγχο των υδάτων, προς τον κάμπο του Ελευθερίου και του Μαργαριτίου καθώς και φρυκτωρίες για τον έλεγχο του περάσματος προς τις διπλανές πεδιάδες και τη λίμνη. Η παλιά ονομασία του είναι *Μούρι* και έτσι αναφέρεται επίσημα το 1919 στο ΦΕΚ 181Α - 14/08/1919 να προσαρτάται στην τότε κοινότητα Σενίτσης (Ελευθέρι). Το 1927 με το ΦΕΚ 76Α - 02/05/1927 μετονομάστηκε σε Πυργί. Σύμφωνα με το Πρόγραμμα «Καλλικράτης» μαζί με το Ελευθέρι αποτελούν την τοπική κοινότητα Ελευθερίου που ανήκει στη δημοτική ενότητα Μαργαριτίου του δήμου Ηγουμενίτσας και σύμφωνα με την απογραφή 2011 έχει πληθυσμό 50 μόνιμους κατοίκους.

## Εξωτερικοί σύνδεσμοι
*Πυργί Ελευθερίου  από τον ιστότοπο http://margariti-gr.de

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Καραβοστάσι (αποσαφήνιση)

Με την ονομασία **Καραβοστάσι** συνήθως αναφερόμαστε στο γεωγραφικό όρο καραβοστάσι. Μπορεί όμως να αναφέρεται στις παρακάτω κοινότητες - οικισμούς της Ελλάδας και της Κύπρου: 

*Καραβοστάσι Θεσπρωτίας
*Καραβοστάσι Μάνης Λακωνίας
* Καραβοστάσι Μονεμβασιάς Λακωνίας 
*Καραβοστάσι Λευκωσίας

## Δείτε επίσης
*Λιμάνι Καραβοστασίου στην κατεχόμενη Κύπρο
*Καραβοστάσης Φολεγάνδρου

Κατηγορία:Αποσαφηνίσεις ελληνικών τοπωνυμίων
Καραβοστάσι Θεσπρωτίας

*Για συνώνυμους οικισμούς στην Ελλάδα δείτε το λήμμα: [[Καραβοστάσι (αποσαφήνιση)]]*

Το **Καραβοστάσι** είναι παραθαλάσσιος οικισμός της Πέρδικας στην περιφερειακή ενότητα Θεσπρωτίας σε υψόμετρο 150 μέτρα.

## Γεωγραφία - Ιστορία
Το Καραβοστάσι βρίσκεται στα παράλια του Ιονίου πελάγους, σε απόσταση 39 χλμ. Ν. από την Ηγουμενίτσα και 18 χλμ. ΒΔ.  από την Πάργα. Ως ξεχωριστός οικισμός αναφέρεται επίσημα το 2001 να απογράφεται στην τότε κοινότητα Πέρδικας. Σύμφωνα με το Πρόγραμμα «Καλλικράτης» μαζί με την Πέρδικα, τον Αρίλλα  και τη Βουνίστρα αποτελούν τη δημοτική κοινότητα Πέρδικα που ανήκει στη δημοτική ενότητα Πέρδικας του δήμου Ηγουμενίτσας και σύμφωνα με την απογραφή 2011 έχει πληθυσμό 5 μόνιμους κατοίκους.

## Εξωτερικοί σύνδεσμοι

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Κόδρα Θεσπρωτίας

Η **Κόδρα** είναι ημιορεινό χωριό της περιφερειακής ενότητας Θεσπρωτίας σε υψόμετρο 300 μέτρα.

## Γεωγραφία - Ιστορία
Η Κόδρα βρίσκεται στα νότια όρια με την περιφερειακή ενότητα Πρέβεζας, σε απόσταση 20 χλμ. ΝΑ. από την Ηγουμενίτσα. Ως ξεχωριστός οικισμός αναφέρεται επίσημα το 1940 να απογράφεται στην τότε κοινότητα Μαζαρακιάς. Σύμφωνα με το Πρόγραμμα «Καλλικράτης» μαζί με τη Μαζαρακιά και την Πάναινα αποτελούν την τοπική κοινότητα Μαζαρακιάς που ανήκει στη δημοτική ενότητα Μαργαριτίου του δήμου Ηγουμενίτσας και σύμφωνα με την απογραφή 2011 έχει πληθυσμό 50 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Γκραν Πρι Βραζιλίας 2019 (Φόρμουλα 1)

Το **Γκραν Πρι Βραζιλίας 2019** ήταν ο 20ός αγώνας στο Παγκόσμιο πρωτάθλημα Φόρμουλα 1 (2019) και διεξήχθη στην πίστα Interlagos στη Βραζιλία το τριήμερο 15-17 Νοεμβρίου 2019.

## Πρόγραμμα τριημέρου

## Ελαστικά
Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή. 

## Συμμετέχοντες και επιλεγμένα ελαστικά
Εδώ βλέπετε ποιοι οδηγοί συμμετείχαν στον αγώνα και ποια ελαστικά είχαν διαλέξει για το τριήμερο.

## Ελεύθερα δοκιμαστικά
### Free Practice 1 (FP1)
Στα πρώτα δοκιμαστικά της Παρασκευής, στις 15 Νοεμβρίου 2019, ο καιρός ήταν βροχερός. Όλοι οι οδηγοί χρησιμοποίησαν τη μαλακή γόμα (Soft), τη μεσαία γόμα (Medium) ή τη σκληρή γόμα (Hard) της Pirelli, αλλά και την ενδιάμεση (Intermediate) και τη βρόχινη (Wet) όταν έβρεξε.

### Free Practice 2 (FP2)
Στα δεύτερα δοκιμαστικά της Παρασκευής, στις 15 Νοεμβρίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 3 (FP3)
Στα τρίτα δοκιμαστικά του Σαββάτου, στις 16 Νοεμβρίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), τη μεσαία γόμα (Medium) ή τη σκληρή γόμα (Hard) της Pirelli.

## Κατατακτήριες δοκιμές
Οι κατατακτήριες δοκιμές έλαβαν μέρος το Σάββατο 16 Νοεμβρίου 2019. Την Pole Position κέρδισε ο Μαξ Φερστάπεν με τον Σεμπάστιαν Φέτελ να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας
Ο αγώνας διεξήχθη την Κυριακή 17 Νοεμβρίου 2019.

### Ποινές
Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

&nbsp;– Ο Λιούις Χάμιλτον είχε τερματίσει στην τρίτη θέση, όμως δέχθηκε ποινή 5 δευτερολέπτων μετά το τέλος του αγώνα για σύγκρουση με τον Αλεξάντερ Άλμπον.

**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

### Βαθμολογίες μετά τον αγώνα

;Βαθμολογία οδηγών

;Βαθμολογία κατασκευαστών

* **Σημείωση**: Και στις δύο βαθμολογίες αναγράφονται μόνο οι 5 πρώτοι.

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2019
Γκραν Πρι 2019
Μηλοκοκκιά Θεσπρωτίας

Η **Μηλοκοκκιά** είναι πεδινό χωριό της περιφερειακής ενότητας Θεσπρωτίας σε υψόμετρο 135 μέτρα.

## Γεωγραφία - Ιστορία
Η Μηλοκοκκιά βρίσκεται στα νοτιοδυτικό όρια με την περιφερειακή ενότητα Πρέβεζας, σε απόσταση 24 χλμ. ΝΑ. από την Ηγουμενίτσα και 22 χλμ. Β. (οδηγικά) από την Πάργα. Είναι κτισμένη στους ανατολικούς πρόποδες από τα Όρη Πάργας, νότια της μικρής λίμνης Κανέτα, δίπλα στην ΕΟ Πρέβεζας - Ηγουμενίτσας και ανάμεσα στα χωριά Καταβόθρα (Ν.), Καρτέρι (ΒΔ.), Παλαιόκαστρο (ΒΑ.), Μαργαρίτι (ΝΑ.). Αναφέρεται επίσημα το 1919 στο ΦΕΚ 181Α - 14/08/1919 ως *Μυλοκοκκιά* να προσαρτάται στην τότε κοινότητα Λιγορατίου (Καταβόθρας). Το 1928 καταργείται και αναφέρεται πάλι το 1971 γραμμένη ως Μηλοκοκκιά να απογράφεται κοινότητα Καταβόθρας. Σύμφωνα με το Πρόγραμμα «Καλλικράτης» μαζί με την Καταβόθρα αποτελούν την τοπική κοινότητα Καταβόθρας που ανήκει στη δημοτική ενότητα Μαργαριτίου του δήμου Ηγουμενίτσας και σύμφωνα με την απογραφή 2011 έχει πληθυσμό 13 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Μόρφιο Θεσπρωτίας

Το **Μόρφιο** ή **Μόρφι** είναι ημιορεινό χωριό της περιφερειακής ενότητας Θεσπρωτίας σε υψόμετρο 220 μέτρα.

## Γεωγραφία - Αξιοθέατα
Το Μόρφιο βρίσκεται στα νοτιοδυτικά όρια με την περιφερειακή ενότητα Πρέβεζας, σε απόσταση 34,5 χλμ. ΝΑ. από την Ηγουμενίτσα και 12 χλμ. Α.-ΒΑ. από την Πάργα. Είναι κτισμένο ανατολικά της λίμνης - έλους Καλοδικίου, ανάμεσα στο Καλοδίκι (ΒΔ.) και τους Σπαθαραίους (ΒΑ.), ενώ στα νότια και δυτικά του χωριού περνάει η ΕΟ Πρέβεζας - Ηγουμενίτσας.  Η περιοχή της λίμνης συμπεριλαμβάνεται στο Ευρωπαϊκό Δίκτυο Natura 2000 και αποτελείται από λίμνες γλυκού νερού, βάλτους και υγρά λιβάδια, ενώ υπάρχει δασική έκταση πάνω σε νησίδα. Οι γύρω πλαγιές είναι καλυμμένες με μακία βλάστηση. Σημαντικό θρησκευτικό αξιοθέατο της περιοχής θεωρείται το Ασκηταριό του Αγίου Αρσενίου. Βρίσκεται στα νοτιοανατολικά του χωριού σε μικρή σπηλιά του βουνού Ερημίτης (518 μέτρα). Το ομώνυμο εξωκλήσι που είναι αφιερωμένο στον Άγιο διακοσμείται από λιθόκτιστο τέμπλο και διακοσμήθηκε το 1872 από τους Χιονιαδίτες αγιογράφους Αναστάσιο και Παντούλη.

## Ονομασία - Διοικητικά
Η παλιά ονομασία του είναι *Μορφάτι* και έτσι αναφέρεται επίσημα το 1919 στο ΦΕΚ 181Α - 14/08/1919 να προσαρτάται στην τότε κοινότητα Σπαθαρίου. Το 1927 με το ΦΕΚ 76Α - 02/05/1927 μετονομάστηκε σε Μόρφιον. Σύμφωνα με το Πρόγραμμα «Καλλικράτης» μαζί με τους Σπαθαραίους αποτελούν την τοπική κοινότητα Σπαθαραίων που ανήκει στη δημοτική ενότητα Μαργαριτίου του δήμου Ηγουμενίτσας και σύμφωνα με την απογραφή 2011 έχει πληθυσμό 202 μόνιμους κατοίκους.

## Εξωτερικοί σύνδεσμοι
*Μόρφι (Μορφάτι) Θεσπρωτίας  από τον ιστότοπο http://margariti-gr.de
*Έλος Καλοδικίου  από τον ιστότοπο https://kalamas-acherontas.gr 

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Μαρία Κουβάτσου

Η **Μαρία Κουβάτσου** (Αθήνα, 2 Νοεμβρίου 1979) είναι Ελληνίδα σκακίστρια και γκρανμαίτρ γυναικών (WGM). Ήταν παγκόσμια πρωταθλήτρια Κ-20 του 1999, το 2000 κέρδισε το ελληνικό πρωτάθλημα σκακιού γυνακών και έχει εκπροσωπήσει την Ελλάδα σε τρεις Ολυμπιάδες Σκακιού.

Όταν ήταν πέντε ετών, η Κουβάτσου έμαθε να παίζει σκάκι από τον πατέρα της. Ύστερα η οικογένεια της μετακόμισε στα Χανιά, τα οποία εκείνη την εποχή τα Χανιά δεν είχαν σκακιστικό σύλλογο. 

## Παραπομπές


Κατηγορία:Έλληνες σκακιστές
Non Serviam (άλμπουμ)

Το Non Serviam είναι το δεύτερο άλμπουμ πλήρους μήκους του ελληνικού συγκροτήματος ακραίας μέταλ Rotting Christ, το οποίο κυκλοφόρησε το 1994.

Στα λατινικά, η φράση *[[Non serviam]]* σημαίνει "Δεν θα υπηρετήσω" και βιβλικά αναφέρεται στη Παλαιά Διαθήκη απο τον προφήτη Ιερεμία. Έχει επίσης μερικές διαφορετικές αναφορές και εξηγήσεις σε κοσμικά λογοτεχνικά έργα.

Ο μουσικός Σάκης Τόλης έχει χτυπήσει τις λέξεις σε τατουάζ στο στομάχι του.

Μετά από 12 χρόνια μη εκτύπωσης, το άλμπουμ επανακυκλοφόρησε από την The End Records το 2006.

## Κομμάτια

* Εκτός εάν σημειώνεται, τα τραγούδια γράφτηκαν από τους Mutilator και Necromayhem. Τα πνευματικά δικαιώματα ανήκουν στην Unisound Music.

# "The Fifth Illusion" – 5:33
# "Wolfera the Chacal" – 7:13
# "Non Serviam" – 5:01
# "Morallity of a Dark Age" – 5:02
# "Where Mortals Have No Pride" – 7:48
# "Fethroesforia" – 1:36 [instrumental]
# "Mephesis of Black Crystal" – 5:24
# "Ice Shaped God" – 3:54
# "Saturn Unlock Avey's Son" – 6:22

## Προσωπικό

* Necromayhem – guitars, vocals
* Magus Wampyr Daoloth – keyboards, synthesizers, backing vocals
* Mutilator – bass
* Necrosauron – drums

## Παραγωγή

* Παραγωγή: Rotting Christ
* Καταγραφή, μηχανική: Γιώργος Ζαχαρόπουλος

## Παραπομπές


## Εξωτερικοί σύνδεσμοι

* ''Non Serviam'' at Discogs
* ''Non Serviam'' at Encyclopaedia Metallum

Κατηγορία:Άλμπουμ των Rotting Christ
Ωλνουά-συρ-Σέιγ

Το **Ωλνουά-συρ-Σέιγ** (, ) είναι  κοινότητα στο νομό Μοζέλ στο Γκραντ Εστ στη βορειοανατολική Γαλλία.

## Πληθυσμός

## Δείτε επίσης
* Κατάλογος κοινοτήτων της Μοζέλ

## Παραπομπές


## Βιβλιογραφικές αναφορές
* Στατιστικά στοιχεία INSEE 

Κατηγορία:Κοινότητες της Μοζέλ
Theogonia

Το ***Theogonia*** είναι το ένατο άλμπουμ πλήρες μήκους του ελληνικού συγκροτήματος ακραίας μέταλ Rotting Christ. Είναι η πρώτη παραγωγή τους που κυκλοφόρησε από την Season of Mist, και το πρώτο που περιέχει τη συμμετοχή του κιθαρίστα Γιώργου Μπόκου (Nightfall).

Το άλμπουμ περιέχει ένα ειδικό ψηφιακό δίσκο βίντεο με υλικό από την περιοδεία τους στην Ιταλία, τη Ρωσία και τη Βραζιλία το 2005-2006, ένα "ντοκιμαντέρ" και ένα μουσικό βίντεο για το τραγούδι Keravnos Kivernitos. Επίσης παρήχθη μουσικό βίντεο για το τραγούδι "Enuma Elish".

Το 2007, το *Theogonia* κέρδισε το βραβείο Μέταλ Στορμ για το Καλύτερο Άλμπουμ Μπλακ Μέταλ. 

## Τραγούδια
Όλα τα τραγούδια γράφτηκαν από τον Σάκη Τόλη.

# "Χάος Γένετο (The Sign of Prime Creation)" – 3:20
# "Keravnos Kivernitos" – 4:41
# "Nemecic" – 4:16
# "Enuma Elish" – 4:39
# "Phobos' Synagogue" – 4:31
# "Gaia Tellus" – 4:39
# "Rege Diabolicus" – 2:52
# "He, the Aethyr" – 4:34
# "Helios Hyperion" – 3:50
# "Threnody" – 5:19

## Παραγωγή

* Σάκης Τόλης – φωνητικά, κιθάρα και πλήκτρα
* Γιώργος Μπόκος – κιθάρα
* Ανδρέας Λάγιος – μπάσο
* Θέμης Τόλης - τύμπανα

## Παραπομπές


Κατηγορία:Άλμπουμ των Rotting Christ
Αβρικούρ (Μοζέλ)

Το **Αβρικούρ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Ταϊτσί Όνο

Ο **Ταϊτσί Όνο** (*Taiichi Ohno*) ήταν Ιάπωνας μηχανικός της βιομηχανικής παραγωγής και επιχειρηματίας. Θεωρείται ο πατέρας του συστήματος παραγωγής της Toyota, το οποίο ενέπνευσε τη Βελτιστοποιημένη Παραγωγή στις ΗΠΑ.  Προσδιόρισε τα επτά απόβλητα (ή muda στα ιαπωνικά) ως μέρος αυτού του συστήματος. Έγραψε πολλά βιβλία σχετικά με το σύστημα, συμπεριλαμβανομένου του: *Σύστημα Παραγωγής της Toyota: Πέρα από την παραγωγή μεγάλης κλίμακας*. 

## Βιογραφία
Γεννήθηκε το 1912 στο Νταλιάν της Κίνας και αποφοίτησε από το Τεχνικό Λύκειο της Ναγκόγια (Ιαπωνία), εντάχθηκε στην Κλωστοϋφαντουργία της οικογένειας Τογιόντα (Toyoda Spinning) μετά την αποφοίτησή του το 1932, κατά τη διάρκεια της Μεγάλης Ύφεσης, χάρη στις σχέσεις του πατέρα του με τον Τογιόντα Κιιχίρο, το γιο του ιδρυτή της Toyota, Σακίτσι Τογιόντα. Μεταφέρθηκε στην εταιρεία κινητήρων της Toyota το 1943, όπου εργάστηκε ως υπεύθυνος καταστήματος στο κατάστημα του εργοστασίου παραγωγής κινητήρων και βαθμιαία ανέβηκε στην ιεραρχία, για να γίνει στέλεχος της διοίκησης. Λόγω αυτού που θεωρήθηκε λανθασμένη κίνηση, ίσως επειδή μίλησε δημοσίως για το σύστημα παραγωγής, του απαγορεύθηκε η κανονική ανέλιξη στην ιεραρχία, κι έτσι, αργότερα στην καριέρα του, εργάστηκε ως σύμβουλος των προμηθευτών. 

Οι αρχές της Όνο επηρέασαν τομείς εκτός της παραγωγής και έχουν επεκταθεί στον τομέα των υπηρεσιών. Για παράδειγμα, ο τομέας του σχεδιασμού πωλήσεων έχει δείξει πώς η έννοια του Just In Time (JIT) μπορεί να βελτιώσει τις πωλήσεις, το μάρκετινγκ και την εξυπηρέτηση πελατών.  

Ο Όνο συνέβαλε επίσης καθοριστικά στην ανάπτυξη του τρόπου με τον οποίο οι οργανισμοί εντοπίζουν τα απόβλητα, με το μοντέλο των «Επτά αποβλήτων», το οποίο καταλαμβάνει πλέον κεντρική θέση σε πολλές ακαδημαϊκές προσεγγίσεις. Τα επτά απόβλητα είναι τα εξής: 

# Καθυστέρηση, αναμονή ή χρόνος που δαπανάται στην «ουρά», χωρίς να προστίθεται 
# Παραγωγή μεγαλύτερου όγκου προϊόντων απ' ό, τι χρειάζεται 
# Υπερ-επεξεργασία ή δραστηριότητες που δεν προσθέτουν αξία 
# Μεταφορά  
# Περιττές μετακινήσεις ή κινήσεις 
# Κατάλογος εμπορευμάτων (inventory) 
# Ελαττώματα στο Προϊόν. 

Ο Όνο είναι επίσης γνωστός για τους «Δέκα Κανόνες» που οδηγούν στην επιτυχία.

## Παραπομπές


Κατηγορία:Πρωτοπόροι της αυτοκινητοβιομηχανίας
Κατηγορία:Λήμματα που περιέχουν κείμενο στα ιαπωνικά
Κυριακή Τεκτονίδου

Η **Κυριακή (Βούλα) Τεκτονίδου** (Μαυρονέρι Κιλκίς) είναι Ελληνίδα πολιτικός. 

Ορίστηκε βουλευτής ΠΑΣΟΚ της Α' Θεσσαλονίκης στις 18 Οκτωβρίου 2011 σε αντικατάσταση του Θωμά Ρομπόπουλου που παραιτήθηκε από το βουλευτικό αξίωμα. Στις 12 Φεβρουαρίου 2012 ετέθη εκτός της Κοινοβουλευτικής Ομάδας του ΠΑΣΟΚ.

Στις βουλευτικές εκλογές του Ιανουαρίου 2015 εξελέγη με το ψηφοδέλτιο του ΣΥΡΙΖΑ εκπροσωπώντας ξανά την εκλογική περιφέρεια Α΄ Θεσσαλονίκης. 

## Παραπομπές


## Εξωτερικοί σύνδεσμοι
* 

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Α΄ Θεσσαλονίκης
Μπόλια

μικρογραφία| Χοιρινή μπόλια
Η **μπόλια,** επίσης γνωστή ως **σκέπη,** είναι η λεπτή δαντελωτή μεμβράνη που περιβάλλει τα εσωτερικά όργανα μερικών ζώων, όπως των αγελάδων, των προβάτων και των γουρουνιών, επίσης γνωστή στην ανατομία ως μείζον επίπλουν. Χρησιμοποιείται ως περιτύλιγμα για λουκάνικα, ρολά κρεάτων και πατέ για να κρατάει ζουμερό το κρέας. Χαρακτηριστικά πιάτα στην Ελλάδα και την Κύπρο που παρασκευάζονται με μπόλια είναι οι σεφταλιές και οι τσιγεροσαρμάδες . Παραδείγματα από άλλες χώρες είναι το  ελβετικό λουκάνικο *atriau,*  το γαλλικό crépinette,  τα βρετανικά *faggots*, τα σερβικά *plućna maramica* ή αλλιώς *trbušna maramica* και τα ιταλικά *fegatelli.* Στην παραδοσιακή ουκρανική και ρωσική κουζίνα, η μπόλια, γνωστή ως *salnik* ή *salnyk*, συνήθως γεμιζόταν με φαγόπυρο και συκώτι και ψηνόταν σε πήλινα δοχεία σε παραδοσιακούς ρωσικούς φούρνους.  Οι ιθαγενείς Νάβαχο των νοτιοδυτικών Ηνωμένων Πολιτειών τυλίγουν εντόσθια προβάτων γύρω από λωρίδες μπόλιας για να ετοιμάσουν ένα πιάτο γνωστό ως ach'ii. 

## Παραπομπές


Κατηγορία:Κρέας
Κόλιν Τσάπμαν

Ο **Κόλιν Τσάπμαν**(πλήρες ονοματεπώνυμο **Άντονι Κόλιν Μπρους Τσάπμαν**) (Ρίτσμοντ, Αγγλία 19 Μαΐου 1928 – Νόργουις, Αγγλία 16 Δεκεμβρίου 1982) ήταν Βρετανός οδηγός αγώνων και επιχειρηματίας από την Αγγλία. Στη Φόρμουλα 1 συμμετείχε ως οδηγός μόνο στο Γκραν Πρι Γαλλίας του 1956 με την ομάδα **Βάνγουολ** όπου όμως δεν κατάφερε να ξεκινήσει καν. Ο σημαντικός ρόλος του στο συγκεκριμένο σπορ ήταν πως ήταν ιδιοκτήτης και ιδρυτής της ομάδας Lotus (Λότους), η οποία μετείχε εκεί από το 1964 μέχρι και το 1996 όταν και άλλαξε ιδιοκτήτη και ονομασία. 

## Θάνατος του Τσάπμαν
Ο Τσάπμαν σκοτώθηκε στις 16 Δεκεμβρίου 1982 στο Νόργουις του Νόρφολκ ενώ δοκίμαζε ένα μονοθέσιο της Λότους. 

## Παραπομπές


Κατηγορία:Βρετανοί οδηγοί της Φόρμουλα 1
Κατηγορία:Παράγοντες της Φόρμουλα 1
Cyber Monday

Η **Cyber Monday** (προφέρεται *Σάιμπερ Μάντεϊ,* Κυβερνο-Δευτέρα) λαμβάνει χώρα την Δευτέρα μετά την ημέρα των Ευχαριστιών στις Ηνωμένες Πολιτείες. Είναι μια πρωτοβουλία των λιανοπωλητών, σε μια προσπάθεια να αυξήσουν τα έσοδα από πωλήσεις στο διαδίκτυο. Ο όρος επινοήθηκε από την Έλλεν Ντέιβις της Εθνικής Ομοσπονδία Λιανικής και τον Σκοτ Σίλβερμαν. Ο όρος πρωτοεμφανίστηκε στις 28 Νοεμβρίου 2005 σε δελτίο τύπου του Shop.org. Τις περισσότερες φορές είναι μεταξύ 26ης Νοεμβρίου και 2ας Δεκεμβρίου, αλλά πάντα λαμβάνει χώρα τέσσερις μέρες μετά την Ημέρα των Ευχαριστιών.

Σύμφωνα με έρευνα του 2005, το "77% των λιανοπωλητών στο διαδίκτυο δήλωσαν ότι οι πωλήσεις τους αυξήθηκαν σημαντικά την Δευτέρα μετά την ημέρα των Ευχαριστιών, μια τάση που οδηγεί σε σοβαρές διαδικτυακές εκπτώσεις και προσφορές στη Cyber Monday το έτος αυτό (2005)".

Το 2017, οι διαδικτυακές πωλήσεις στην Cyber Monday άγγιξαν τα 6,59 δισεκατομμύρια δολάρια, σε σύγκριση με τα 2,98 δισ. δολάρια το 2015, και τα 2,65 δισ. δολάρια το 2014. Ωστόσο, η μέση αξία των παραγγελιών είχε πέσει στα 128 δολάρια από 160 το 2014.

Η Cyber Monday έχει γίνει το διαδικτυακό ισοδύναμο της Black Friday και προσφέρει μια ευκαιρία σε μικρότερους διαδικτυακούς λιανοπωλητές να ανταγωνιστούν τις μεγαλύτερες αλυσίδες. Από την καθιέρωση της, ο όρος Cyber Monday έχει καταστεί διεθνής όρος του μάρκετινγκ που χρησιμοποιούνται από διαδικτυακούς λιανοπωλητές σε όλο τον κόσμο.

## Παραπομπές

Κατηγορία:Μάρκετινγκ
Νόμος και τάξη

Στην πολιτική, ο όρος **νόμος και τάξη** αναφέρεται σε ένα αυστηρό σύστημα ποινικής δικαιοσύνης και την αυστηρότητα των οργάνων επιβολής του νόμου. Οι ποινές αυτές μπορεί να περιλαμβάνουν μεγαλύτερα έτη φυλάκισης, κοινωφελή εργασία και θανατική ποινή

Οι υποστηρικτές του "νόμου και τάξης", γενικά από τη δεξιά πλευρά, υποστηρίζουν ότι η φυλάκιση είναι ο πιο αποτελεσματικός τρόπος πρόληψης του εγκλήματος. Οι αντίπαλοι του νόμου και της τάξης, συνήθως αριστεροί, υποστηρίζουν ότι ένα τέτοιο σύστημα είναι αναποτελεσματικό.

Κατηγορία:Πολιτική
Ανδρέας Ανδρεόπουλος

Ο **Ανδρέας Ανδρεόπουλος** (Αθήνα, 29 Αυγούστου 1964) είναι Έλληνας ηθοποιός.

## Βιογραφικό
Γεννήθηκε στις 29 Αυγούστου του 1964 στην Αθήνα. Αποφοίτησε από τη Δραματική Σχολή του Εθνικού Θεάτρου το 1986 ξεκινώντας την πορεία του ως ηθοποιός. Έκανε την πρώτη του τηλεοπτική εμφάνιση το 1985 στη σειρά «Μικρές αγγελίες» στην ΕΡΤ2. Ακολούθησε η συμμετοχή του στη σειρά «Μικροί μεγάλοι» στην ΕΡΤ1, το ντεμπούτο του στον κινηματογράφο στην ταινία «Θηριοτροφείο αρρένων εναντίον θηλέων» και πρωταγωνιστικοί ρόλοι σε τέσσερις βιντεοταινίες. Το 1990, έπαιξε σε ένα επεισόδιο της σειράς «Οι τρεις Χάριτες» ενώ πρωταγωνίστησε στην σατιρική σειρά «Ο πρωτότοκος». Τη σεζόν 1991-1992 είχε πρωταγωνιστικούς ρόλους στις δραματικές σειρές «Ο πύργος των Μοσκώφ» και «Ο επισκέπτης της ομίχλης» και «Στον αστερισμό της γραβάτας»  Έγινε αρκετά γνωστός στο ευρύ κοινό από το ρόλο του Τίμου Δράκου στην καθημερινή σειρά του Νίκου Φώσκολου «Η λάμψη». Εντάχθηκε στο πρωταγωνιστικό καστ της σειράς το 1992 στις αρχές του δεύτερου κύκλου μετά την αποχώρηση του ηθοποιού Τάκη Ανούση που ερμήνευε το ρόλο του μικρού γιου του Γιάγκου Δράκου στον πρώτο κύκλο της σειράς. Αποχώρησε από τη «λάμψη» το 1996 στο τέλος του πέμπτου κύκλου μετά από μία διαφωνία με τον σκηνοθέτη σχετικά με τη σεναριακή εξέλιξη του ρόλου. Ακολούθησε ο ρόλος του Πέτρου στην κοινωνική σειρά «Απιστίες» σε σκηνοθεσία Γιάννη Δαλιανίδη. Το 1998 συμμετείχε στη σειρά «Το φύλλο, το πηγάδι, το αγγέλιασμα» και το 2001 έλαβε μέρος στην κωμική σειρά «Το μπέρδεμα». Τον Νοέμβριο του 2003, επέστρεψε στην «λάμψη» επτά χρόνια μετά την αποχώρησή του και πάλι στο ρόλο του Τίμου Δράκου, αυτή τη φορά αντικαθιστώντας τον ηθοποιό Βαγγέλη Ρόκκο, όπου παρέμεινε μέχρι το τέλος της σειράς το 2005. Μετά από τηλεοπτική αποχή πολλών χρόνων επέστρεψε το 2019-2021 με το ρόλο του Νικηφόρου Καλλέργη στην καθημερινή σειρά «8 λέξεις» στον ΣΚΑΪ. Το 2023 συμμετείχε στη σειρά «Έρωτας φυγάς» στο OPEN. Το 2025 συμμετείχε στη σειρά «Η Παραλία» στην ΕΡΤ1.

## Κινηματογράφος

## Παραπομπές


## Εξωτερικοί σύνδεσμοι
*

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κατηγορία:Απόφοιτοι της Δραματικής Σχολής του Εθνικού Θεάτρου
Δίλοφο Θεσπρωτίας

*Για συνώνυμους οικισμούς στην Ελλάδα δείτε το λήμμα: [[Δίλοφο]]*

Το **Δίλοφο** είναι πεδινό χωριό της περιφερειακής ενότητας Θεσπρωτίας σε υψόμετρο 70 μέτρα.

## Γεωγραφία - Ιστορία
Το Δίλοφο βρίσκεται στο κέντρο της Θεσπρωτίας, νότια του ποταμού Θύαμις, σε απόσταση 20 χλμ. ανατολικά από την Ηγουμενίτσα. Δίπλα και βόρεια του χωριού περνά η ΕΟ Ιωαννίνων - Ηγουμενίτσας. Η παλιά ονομασία του είναι *Βρατίλα* και έτσι αναφέρεται επίσημα το 1919 στο ΦΕΚ 184Α - 19/08/1919 να προσαρτάται στην τότε κοινότητα Κορίτιανης. Το 1963 με το ΦΕΚ 219Α - 11/12/1963 μετονομάστηκε σε Δίλοφον. Σύμφωνα με το Πρόγραμμα «Καλλικράτης» μαζί με την Κορίτιανη, την Κάτω Κορίτιανη και τη Σεμερίζα αποτελούν την τοπική κοινότητα Κορίτιανης που ανήκει στη δημοτική ενότητα Παραποτάμου του δήμου Ηγουμενίτσας και σύμφωνα με την απογραφή 2011 έχει πληθυσμό 34 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Μάσαντ (Σιχισμός)

Ο **Μάσαντ** ήταν αντιπρόσωπος του Σιχ-Γκουρού στον Σιχισμό. Ήταν επίσημα διορισμένος ιεραπόστολος από τον ίδιο τον Σιχ-Γκουρού, τον οποίο αντιπροσώπευε στις απομακρυσμένες περιοχές που υπήρχαν κοινότητες Σιχ, βαφτίζοντας όσους ήθελαν να ασπαστούν τον Σιχισμό και συλλέγοντας τον *[[ντάσβαντ]]* (το ένα δέκατο του εισοδήματος των Σιχ) ως μια προσφορά στη Σιχ κοινότητα και στο θρησκευτικό ίδρυμα. Ο μάσαντ προωθούσε τα ποσά που συνέλεγε στον Σιχ-Γκουρού, κι εκείνος τα αξιοποιούσε για το καλό της κοινότητας και την εξάπλωση του Σιχισμού, χτίζοντας για παράδειγμα νέους γκουντβάρας (ιερούς ναούς).

## Ετυμολογία
Η λέξη *μάσαντ* (Παντζάμπι: ਮਸੰਦ) είναι μία προσαρμογή του όρου 'μασανάντ' (Παντζάμπι: ਮਸਨਦ) που προέρχεται από τα Φαρσί και ο οποίος αναφέρεται σε 'μία θέση' η οποία βρίσκεται σε χαμηλότερο επίπεδο από τη θέση που βρίσκεται ένας θρόνος. Ο Γκουρού αποτελούσε την ανώτερη αρχή του Σιχισμού και οι *μάσαντ* διορίστηκαν για να μεταδίδουν και να εξαπλώνουν το μήνυμα του Σιχισμού, ενώ τους δόθηκε και η εξουσία να μπορούν να βαφτίζουν τα άτομα που ήθελαν να ασπαστούν τον Σιχισμό. Κατά τη διάρκεια της διαδικασίας της βάφτισης, το νέο μέλος θα άγγιζε τα πόδια του *μάσαντ*.

## Προέλευση και Δομή
Δεν είναι ξεκάθαρο το πότε ακριβώς ξεκίνησε να εφαρμόζεται το σύστημα *μάσαντ*. Σύμφωνα με κάποιες καταγραφές το ξεκίνησε ο Γκουρού Αμάρ Ντας, σύμφωνα με κάποιες άλλες ο Γκουρού Ραμ Ντας, ενώ σύμφωνα με τρίτες καταγραφές, ο Γκουρού Αρντζάν.

Για κάθε θρησκευτική διοικητική μονάδα, τα λεγόμενα Σιχ Μάντζι, διοριζόταν ένας μάσαντ, ένα σύστημα το οποίο ίδρυσε ο Γκουρού Αμάρ Ντας. Αυτό το σύστημα επεκτάθηκε και αναπτύχθηκε από τους μετέπειτα Σιχ-Γκουρού.

## Ρόλος στον Σιχισμό
Το σύστημα *μάσαντ* ήταν σημαντικό στην ενδυνάμωση του Σιχισμού προσφέροντας μία ανεξάρτητη βάση οικονομικών πόρων, η οποία βοήθησε στο να χτιστούν γκουντβάρας (ιεροί ναοί), στη δημιουργία του στρατού των Σιχ και τη συντήρηση των Σιχ στρατιωτών, καθώς επίσης και στα καθημερινά έξοδα όπως οι *[[Λάνγκαρ (Σιχισμός)|λάνγκαρ]]*, οι οποίες προσέφεραν δωρεάν γεύματα στους επισκέπτες των Σιχ ναών.

Το σύστημα της συλλογής εσόδων για Σιχ ναούς και άλλους σκοπούς, ήταν πηγή μεγάλης διαμάχης μεταξύ των Σιχ-Γκουρού και των Αυτοκρατόρων των Μουγκάλ. Για παράδειγμα, ο Αοραντζέμπ κατάσχεσε τα έσοδα από τους μάσαντ για να τα χρησιμοποιήσει για το ταμείο των Μουγκάλ, και κατεδάφισε Σιχ ναούς σε όλο το Παντζάμπ για να τονίσει τον Ισλαμικό χαρακτήρα της Αυτοκρατορίας.

## Κατάργηση του συστήματος Μάσαντ
Με τον καιρό, το σύστημα τον μάσαντ υπέστη διαφθορά και οι αντιπρόσωποι άρχισαν να συμπεριφέρονται ως Γκουρού, με σκοπό τη συλλογή χρημάτων για προσωπικά τους κίνητρα. Ως εκ τούτου, ο Γκουρού Χάργκομπιντ διέταξε τους Σιχ να μην αναγνωρίζουν πλέον τους μάσαντ ως πρόσωπα εξουσίας και απαγόρευσε το να υπάρχει οποιουδήποτε είδους σχέση μαζί τους και με τους βοηθούς τους. Μάλιστα, κάποιοι από τους μάσαντ συνελήφθησαν και τιμωρήθηκαν για παραβίαση του κώδικα συμπεριφοράς των Σιχ.

## Παραπομπές


Κατηγορία:Σιχισμός
Δημογραφία της Ινδίας

μικρογραφία|339x339εσ| Πυκνότητα πληθυσμού ανά επαρχία
μικρογραφία|339x339εσ| Χάρτης των επαρχιών της Ινδίας ανά ποσοστό αύξησης του πληθυσμού τα τελευταία δέκα χρόνια
μικρογραφία|339x339εσ| Ποσοστό αλφαβητισμού ανά επαρχία
μικρογραφία|339x339εσ| Αναλογία φύλου ανά επαρχία
Ο **πληθυσμός της [[Ινδία]]ς**, έφτανε τα 1.3 δισεκατομμύρια άτομα τον Οκτώβριο του 2019 , το οποίο είναι το ένα έκτο του πληθυσμού της Γης . Η Ινδία είναι η δεύτερη πιο πυκνοκατοικημένη χώρα στη Γη μετά την Κίνα . Οι περισσότεροι Ινδοί είναι χωρικοί.

Η Κεντρική και Ανατολική Ινδία χαρακτηρίζεται από υψηλή γονιμότητα, ενώ στην νότια Ινδία η γονιμότητα εντοπίζεται η χαμηλότερη.

Προσδόκιμο ζωής: 65,8 έτη (σύμφωνα με τον ΟΗΕ για το 2013)  .

## Εθνικότητες και γλώσσες
Η Ινδία είναι μια πολυεθνική χώρα. Τα μεγαλύτερα έθνη είναι: Ινδουστάνοι, Τελούγκου, Μαράτι, Βεγγάλης, Τζατ, Ταμίλ, Γκουτζαράτι, Κανάρα, Παντζάμπιοι .

Τα Χίντι είναι η πιο διαδεδομένη γλώσσα στην Ινδία. Είναι η μητρική περίπου 420 εκατομμυρίων Ινδών.

Περίπου το 80% του πληθυσμού είναι Ινδουιστές. Οιμουσουλμάνοι αποτελούν το 14% του πληθυσμού (ποσοστό το οποίο αυξάνεται σταθερά). Οι Χριστιανοί αποτελούν το 2.4%, οι Σιχ το 2% και οι Βουδιστές το 0.7%.

## Μεγάλες πόλεις

* Βομβάη - 13 073 926 κάτοικοι, 
* Δελχί - 11.904.217 κάτοικοι 
* Μπανγκαλόρ - 5.281.927 κάτοικοι, 
* Καλκούτα - 5.080.019 κάτοικοι, 
* Τσενάι - 4.376.400 κάτοικοι, 
* Αχμενταμπάντ - 3 819 497 κάτοικοι, 
* Χαϊντεραμπάντ - 3.665.106 κάτοικοι.

## Ιστορικός πληθυσμός
Η πρώτη γενική απογραφή της Ινδίας πραγματοποιήθηκε το 1872 κατά τη διάρκεια της βασιλείας της Βασίλισσας Βικτώριας . 

## Γονιμότητα

### Τέλη 19ου αιώνα-αρχές 20ού αιώνα
Η συνολική γονιμότητα είναι ο αριθμός των παιδιών που γεννά μια γυναίκα στην ζωή της. Βασίζεται σε δεδομένα για ολόκληρο το έτος: Πηγές: Our World In Data, ίδρυμα Γκαπμάιντερ.

Προσδόκιμο ζωής, 1881-1950:

Ο πληθυσμός της Ινδίας υπό την Βρετανική Ινδία (συμπεριλαμβανομένων των εδαφών του Πακιστάν και του Μπανγκλαντές) σύμφωνα με απογραφές:

Οι μελέτες του ινδικού πληθυσμού από το 1881 επικεντρώνονται σε θέματα όπως γεννητικότητα και θνησιμότητα, πληθυσμός, ποσοστό ανάπτυξης πληθυσμού, γεωγραφική κατανομή, αλφαβητισμός, αστικό-αγροτικό χάσμα, πόλεις με πληθυσμό άνω του ενός εκατομμυρίου, καθώς και τρεις πόλεις με πληθυσμό άνω των 8 εκατομμυρίων ατόμων (Δελχί, Βομβάη και Καλκούτα).

Οι δείκτες θνησιμότητας υποχώρησαν το 1920-45, κυρίως λόγω εμβολιασμού. Άλλοι λόγοι ήταν το αυξανόμενο εισόδημα, καλύτερες συνθήκες ζωής και διατροφής, ασφαλέστερο και καθαρότερο περιβάλλον, καθώς και βελτιωμένη ιατρική φροντίδα και πολιτική.**Συνολικό ποσοστό γονιμότητας σε επιλεγμένα κρατίδια της Ινδίας, 1871-2008** :  

## Παραπομπές


## Εξωτερικοί σύνδεσμοι
*
Κάτω Κορίτιανη Θεσπρωτίας

Η **Κάτω Κορίτιανη** είναι πεδινό χωριό της περιφερειακής ενότητας Θεσπρωτίας σε υψόμετρο 40 μέτρα.

## Γεωγραφία - Ιστορία
Η Κάτω Κορίτιανη βρίσκεται στο κέντρο της Θεσπρωτίας, νότια του ποταμού Θύαμις, σε απόσταση 21 χλμ. (οδηγικά) ανατολικά από την Ηγουμενίτσα. Το χωριό συνορεύει νότια με την Κορίτιανη, ανατολικά με το Δίλοφο και μέσα από αυτό περνά η ΕΟ Ιωαννίνων - Ηγουμενίτσας. Ως οικισμός αναφέρεται επίσημα για πρώτη φορά το 1971 να απογράφεται στην τότε κοινότητα Κορίτιανης. Σύμφωνα με το Πρόγραμμα «Καλλικράτης» μαζί με την Κορίτιανη, το Δίλοφο και τη Σεμερίζα αποτελούν την τοπική κοινότητα Κορίτιανης που ανήκει στη δημοτική ενότητα Παραποτάμου του δήμου Ηγουμενίτσας και σύμφωνα με την απογραφή 2011 έχει πληθυσμό 92 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Σιχισμός στη Σιγκαπούρη

[thumb|right|300px|Ο [Κεντρικός Σιχ Ναός (Σιγκαπούρη)|Κεντρικός Σιχ Ναός στη Σιγκαπούρη.]]
Ο **Σιχισμός στη Σιγκαπούρη** έχει τις ρίζες του στις στρατιωτικές και στις αστυνομικές δυνάμεις της Βρετανικής Αυτοκρατορίας. Σήμερα, ο πληθυσμός των Σιχ στη Σιγκαπούρη ανέρχεται στις 12.000-15.000. Στη χώρα υπάρχουν εφτά γκουντβάρας (ιεροί ναοί των Σιχ) μαζί με μία ιεραποστολική κοινωνία, μια ευημερούσα κοινωνία, δύο οργανισμούς νεολαίας και δύο αθλητικές λέσχες.

## Πρώτοι Σιχ
Ο πρώτος Σιχ ο οποίος μετανάστευσε στη Σιγκαπούρη ήταν ο Μαχαράζ Σινγκ το 1849. Ο Μαχαράζ Σινγκ στάλθηκε εκεί ως πολιτικός κρατούμενος από τη Βρετανική Αυτοκρατορία μετά τον Δεύτερο Πόλεμο μεταξύ Άγγλων και Σιχ. Ο Κεντρικός Σιχ Ναός της Σιγκαπούρης χτίστηκε για τον εορτασμό της 518ης επετείου του Γκουρού Νάνακ Ντεβ, του πρώτου Σιχ-Γκουρού και ιδρυτή του Σιχισμού. Ο ναός διαθέτει έναν πλούσιο και περίτεχνο συνδυασμό της σύγχρονης με την παραδοσιακή αρχιτεκτονική. Το ιερό βιβλίο των Σιχ, το Γκουρού Γκραντ Σαχίμπ, είναι φυλαγμένο ευλαβικά σε μια αίθουσα προσευχής, η οποία έχει έναν ευρύ τρούλο πλάτους δεκατριών μέτρων.

## Ιστορία
Η Σιγκαπούρη αποτελούσε μέρος της Μαλάγια (σημερινή Δυτική Μαλαισία), η οποία βρισκόταν υπό την κυριαρχία της Βρετανίας. Η μετανάστευση των Σιχ στη Σιγκαπούρη έγινε δημοφιλής έπειτα από τη ζήτηση Σιχ αστυνομικών και φρουρών για τη Βρετανική αποικία της Μαλάγιας, κι έτσι οι Σιχ μετανάστευαν εκεί ως αστυνομικοί.

Κάποιοι Σιχ της Σιγκαπούρης είναι μετανάστες από την Ινδία (κυρίως από την περιοχή του Ανατολικού Παντζάμπ), ενώ άλλοι είναι απόγονοι των Σιχ της Βρετανικής Ινδίας, οι οποίοι τελούσαν τότε υπό κράτηση και είχαν σταλεί στη Σιγκαπούρη από τον Βρετανικό στρατό για διαμαρτυρίες, επιθέσεις ή δολοφονίες Βρετανών στρατιωτών, επιθέσεις, προσβολές και βανδαλισμούς Βρετανικών κτιρίων και περιουσιών. Αυτοί οι κρατούμενοι ζούσαν στις Βρετανικές φυλακές που βρίσκονταν στη Σιγκαπούρη.

Ένα σημαντικό ποσοστό των Σιχ της Σιγκαπούρης είναι επίσης απόγονοι Ινδών Σιχ επιχειρηματιών, οι οποίοι είχαν μεταναστεύσει στη χώρα. Οι περισσότεροι Σιχ σήμερα, προέρχονται από την κοινότητα Τζατ.

## Διακεκριμένοι Σιχ
Το Ίδρυμα Σιχ της Σιγκαπούρης και το Παντζάμπι Ίδρυμα της Σιγκαπούρης αποτελούν εξέχουσες οργανώσεις, οι οποίες προωθούν την κληρονομιά των Σιχ και τη γλώσσα Παντζάμπι ανάμεσα στους Σιχ της χώρας. Μερικοί διακεκριμένοι Σιχ οι οποίοι έγιναν γνωστοί στη δημόσια ζωή της χώρας είναι:

*Δικαστής Τσουρ Σινγκ Σίντου: πρώτος Σιχ Δικαστής στο Ανώτατο Δικαστήριο της Σιγκαπούρης.
*Τζάσβαντ Σινγκ Γκιλ: πρώτος Σιχ Υποπλοίαρχος στο Ναυτικό Σώμα της Σιγκαπούρης
*Ίντερτζιτ Σινγκ και Ντάβιντερ Σινγκ: τα πρώτα δύο μέλη του Κοινοβουλίου της Σιγκαπούρης
*Καρτάρ Σινγκ Τακράλ: ιδρυτής της εταιρίας Thakral Corporation
*Αρχιστράτηγος Ράβιντερ Σινγκ: αρχηγός του Στρατού της Σιγκαπούρης

## Δείτε επίσης
*Κεντρικός Σιχ Ναός

## Παραπομπές


Σιγκαπούρη
Κατηγορία:Σιγκαπούρη
Πηγάδι Θεσπρωτίας

*Για συνώνυμους οικισμούς στην Ελλάδα δείτε το λήμμα [[Πηγάδι (αποσαφήνιση)]]*
Το **Πηγάδι** είναι ημιορεινός οικισμός της Ηγουμενίτσας στην περιφερειακή ενότητα Θεσπρωτίας σε υψόμετρο 200 μέτρα, το οποίο βρίσκεται ΒΑ. σε απόσταση 3,5 χλμ. από το κέντρο της και ουσιαστικά αποτελεί προάστιό της. Μέσα από αυτόν περνάει η ΕΟ Ιωαννίνων - Ηγουμενίτσας, ανάμεσα στους οικισμούς Μαυρούδι και Εθνική Αντίσταση, της οποίας είναι η βόρεια συνέχειά της. Αναφέρεται επίσημα ως ξεχωριστός οικισμός το 2001 να απογράφεται στο τότε Τοπικό Διαμέρισμα Μαυρουδίου του δήμου Ηγουμενίτσης. Σύμφωνα με την τελευταία διοικητική διαίρεση (Σχέδιο Καλλικράτης) μαζί με το Μαυρούδι αποτελούν την τοπική κοινότητα Μαυρουδίου, της δημοτικής ενότητας της Ηγουμενίτσας. Ο πληθυσμός του το 2011 αριθμούσε 36 κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Πηγάδι Κοσμά Αρκαδίας

Το **Πηγάδι** είναι ορεινό χωριό της περιφερειακής ενότητας Αρκαδίας σε υψόμετρο 680 μέτρα, το οποίο βρίσκεται 28 χιλιόμετρα (μέσω Πυργούδι) νοτιοδυτικά από το Λεωνίδιο, την πρωτεύουσα της Νότιας Κυνουρίας. Ως οικισμός αναφέρεται επίσημα το 1889 στο ΦΕΚ 251Α - 04/10/1889 να προσαρτάται στον τότε δήμο Σελινούντος. Σύμφωνα με το σχέδιο Καλλικράτης, μαζί με τον Κοσμά και τη Μονή Ελώνης αποτελούν την τοπική κοινότητα Κοσμά που ανήκει στη δημοτική ενότητα Κοσμά του Δήμου Νότιας Κυνουρίας και σύμφωνα με την απογραφή 2011 έχει πληθυσμό 2 κατοίκους.

## Σημείωση
Στον ίδιο δήμο βρίσκεται ο συνώνυμος οικισμός Πηγάδι Λεωνιδίου.

## Παραπομπές


Κατηγορία:Δήμος Νότιας Κυνουρίας
Κατηγορία:Χωριά της περιφερειακής ενότητας Αρκαδίας
Βασιλική Κασάπη

Η **Βασιλική Κασάπη** (γενν. 22 Μαρτίου 1983 στη Θεσσαλονίκη) είναι Ελληνίδα πρώην αρσιβαρίστρια, η οποία συμμετείχε στην κατηγορία +75 κιλών και εκπροσωπούσε την Ελλάδα σε διεθνείς διοργανώσεις.

Συμμετείχε στους Ολυμπιακούς Αγώνες 2004 στην διοργάνωση +75 κιλών. Συμμετείχε σε παγκόσμια πρωταθλήματα, με πιο πρόσφατο να είναι το Παγκόσμιο Πρωτάθλημα Άρσης Βαρών του 2007.

Αργότερα αποκλείστηκε καθώς βρέθηκε να χρησιμοποιεί τις απαγορευμένες ουσίες μεθυλτριενολόνη και βουπρενορφίνη.

## Παραπομπές


Κατηγορία:Έλληνες αθλητές της άρσης βαρών
Κατηγορία:Αθλητές της άρσης βαρών στους Θερινούς Ολυμπιακούς Αγώνες 2004
Γαμβριά Μεσσηνίας

Η **Γαμβριά** είναι χωριό στη Μεσσηνία, η οποία διοικητικά υπάγεται στη δημοτική ενότητα Πεταλιδίου του Δήμου Μεσσήνης. Στην απογραφή του 2021 είχε πληθυσμό 10 κατοίκων.

Βρίσκεται στις νοτιοανατολικές πλαγιές του Λυκοδήμου σε υψόμετρο 600 μέτρα. Στο σύνολο του το χωριό κατοικείται από μετακινούμενους βοσκούς από την Αρκαδία.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Πηγάδι (αποσαφήνιση)

Με την ονομασία **Πηγάδι** συνήθως αναφερόμαστε στο πηγάδι το όρυγμα στο έδαφος το οποίο δίνει πρόσβαση σε νερό. Μπορεί όμως να αναφέρεται στις παρακάτω κοινότητες - οικισμούς της Ελλάδας: 

*Πηγάδι Κοσμά Αρκαδίας
*Πηγάδι Λεωνιδίου Αρκαδίας
*Πηγάδι Ηλείας
*Πηγάδι Θεσπρωτίας
*Πηγάδι Μαγνησίας

## Δείτε επίσης
*Πηγάδια

Κατηγορία:Αποσαφηνίσεις ελληνικών τοπωνυμίων
Κέιτ Σμιθ

Η **Κάθριν Λούσι Σμιθ,** είναι βρετανίδα διπλωμάτισσα και ήταν (2017-2021) πρέσβειρα της Βρετανίας στην Ελλάδα.

Η Σμιθ εντάχθηκε στο υπουργείο Εξωτερικών και Κοινοπολιτείας το 1987, υπηρετώντας αρχικά στην Λουσάκα και στη συνέχεια στο Κεντρικό Τμήμα Αφρικής του Λονδίνου. Στη συνέχεια έκανε περιοδεία στην Αθήνα το 1991 και, στη συνέχεια, μπήκε στην αντιτρομοκρατική Υπηρεσία για τα Χημικά και Βιολογικά Όπλα. Αργότερα υπηρέτησε στον ΟΗΕ στη Νέα Υόρκη και σε θέσεις σχετιζόμενες με την ασφάλεια στο Λονδίνο. Το 2005 διορίζεται Αναπληρώτρια Επικεφαλής της Αποστολής στην Βρετανική Πρεσβεία στην Τεχεράνη, θέση την οποία κράτησε μέχρι το 2007. Διορίστηκε Σύντροφος του Τάγματος του Αγίου Μιχαήλ και του Αγίου Γεωργίου στις διακρίσεις για το 2008.

Επιστρέφοντας από την Τεχεράνη, η Σμιθ προσελήφθη στην εταιρεία πετρελαιοειδών Shell, όπου υπηρέτησε ως σύμβουλος για διεθνή θέματα από το 2008. Το 2009 διορίστηκε επικεφαλής των κυβερνητικών σχέσεων του Ηνωμένου Βασιλείου, θέση που κράτησε μέχρι το 2012. Αργότερα επέστρεψε στο Υπουργείο Εξωτερικών και Κοινοπολιτείας ως Διευθύντρια θεμάτων περί Αμερικής. Το 2017 διαδέχθηκε τον Τζον Κίτμερ ως πρέσβειρα του Ηνωμένου Βασιλείου στην Ελληνική Δημοκρατία.

## Παραπομπές

Κατηγορία:Βρετανοί διπλωμάτες
Μπέβερλι Χιλς (αποσαφήνιση)

Το όνομα **Μπέβερλι Χιλς** αναφέρεται συνηθέστερα στη γνωστή **[[Μπέβερλι Χιλς (Καλιφόρνια)|ομώνυμη πόλη]]** της Καλιφόρνια.

Με το ίδιο όνομα υφίστανται και άλλοι οικισμοί με κυριότερους:
* Μπέβερλι Χιλς, κωμόπολη της Φλόριντα.
* Μπέβερλι Χιλς, κωμόπολη του Μίσιγκαν στα προάστια του Ντιτρόιτ.

Το όνομα **Μπέβερλι Χιλς** μπορεί επίσης να αναφέρεται σε:
* Μπέβερλι Χιλς, Βρετανή τηλεοπτική ηθοποιό.
* Beverly Hills, 90210, δημοφιλή τηλεοπτική σειρά (1990-2000), που προβλήθηκε και στην Ελλάδα με τίτλο *[[Χτυποκάρδια στο Μπέβερλι Χιλς]]*.
* Beverly Hills, τραγούδι του αμερικανικού συγκροτήματος Weezer από το πέμπτο άλμπουμ τους, Make Believe.
Χατζηφραγκέτα

Οι **Χατζηφραγκέτα** είναι ελληνικό μουσικό ντουέτο που ξεκίνησε στην Αθήνα το 2007 από τους Βαγγέλη Χατζηγιάννη και Πάνο Φραγκιαδιάκη, συμμαθητές στο λύκειο της Σιβιτανιδείου Σχολής. Είναι μια αβάν-γκαρντ freestyle μπάντα που δίνει περισσότερη βάση στους στίχους.

Ξεκίνησαν τις πρώτες τους συναυλίες το 2008 στο Παγκράτι, για να τους ανακαλύψουν αργότερα οι Tsopana Rave, των οποίων άνοιγαν τις συναυλίες σε μουσικό χώρο των Εξαρχείων. Η θεματολογία τους έχει ιδιαίτερη απήχηση στο νεανικό/φοιτητικό κοινό.

Μετά από μία παύση δύο ετών, επανήλθαν με πλήρη σύνθεση το φθινόπωρο του 2019.

## Δισκογραφία
* (2007) Τα τραγούδια Μασάλε
*(2007) Luben Ψηλό Σαχαμέ
* (2007) Της πλάκας
* (2008) Ταγμένοι Στα Ματζόρε
* (2008) Τα κάρτα
* (2008) Μπαλάντες και Φλώρικα
* (2008) Υπερμενού 10 στα 10
* (2009) Στο πόδι
* (2009) Τριπλέτα
* (2009) Σερί
* (2010) Κομπινέ
* (2010) Νεσεσέρ
* (2011) Κασκαντέρ
* (2011) Ζεζαλιζέ
* (2012) Νύχτες Στο Μαρέμ
* (2012) Offside
* (2013) Αέρα Κουβέντα	
* (2014) Cobra Vol.1
* (2014) Χάτζη Λούπα
* (2018) Cobra Vol. 2
* (2022) Όντως
* (2023) Αβλεπί

## Εξωτερικοί σύνδεσμοι
* Discogs - Χατζηφραγκέτα

## Παραπομπές


Κατηγορία:Ελληνικά rock συγκροτήματα
Εθνική Αντίσταση Θεσπρωτίας

Η **Εθνική Αντίσταση** είναι πεδινός οικισμός της Ηγουμενίτσας στην περιφερειακή ενότητα Θεσπρωτίας σε υψόμετρο 83 μέτρα, ο οποίος βρίσκεται 4 χλμ. βόρεια από το κέντρο της πόλης και ουσιαστικά αποτελεί προάστιό της. Μέσα από αυτόν περνάει η ΕΟ Ιωαννίνων - Ηγουμενίτσας, ανάμεσα στους οικισμούς Λιόφυτα και Πηγάδι, του οποίου είναι η νότια συνέχειά του. Αναφέρεται επίσημα ως ξεχωριστός οικισμός το 2001 να απογράφεται στο τότε Τοπικό Διαμέρισμα Ηγουμενίτσης (εκτός οικ. Δριμίτσας) του δήμου Ηγουμενίτσης. Σύμφωνα με την τελευταία διοικητική διαίρεση (Σχέδιο Καλλικράτης) μαζί με την Ηγουμενίτσα, τη Λάκκα, τα Λιόφυτα και τα Πεστανιώτικα αποτελούν τη δημοτική κοινότητα Ηγουμενίτσας, της δημοτικής ενότητας της Ηγουμενίτσας. Ο πληθυσμός του το 2011 αριθμούσε 391 κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Γιάννης Ευαγγελίδης (ηθοποιός)

Ο **Γιάννης Ευαγγελίδης** (Αθήνα ,20 Αυγούστου 1936) είναι Έλληνας ηθοποιός. 

## Βιογραφικό
Γεννήθηκε το 1936. Ξεκίνησε την πορεία του ως ηθοποιός το καλοκαίρι του 1964 στο Λαϊκό Θέατρο του Μάνου Κατράκη (Ουίλλιαμ Σαίξπηρ: Ιούλιος Καίσαρ). Οι πρώτες του συμμετοχές στην τηλεόραση ήταν στις σειρές *Παράξενος ταξιδιώτης*, *[[Στησιχόρου 73 (τηλεοπτική σειρά)|Στησιχόρου '73]]*, *Μαρίνα Αυγέρη* και *Οι δίκαιοι*. Ακολούθησαν οι συμμετοχές στις σειρές *Ένοχοι*, *[[Μεθοριακός σταθμός]]*, *Ο δρόμος* και *[[Λούνα Παρκ (τηλεοπτική σειρά)|Λούνα Παρκ]]*. Στον κινηματογράφο έπαιξε στις ταινίες *Ερωτική συμφωνία*  το 1972 και *Γυναίκες στα όπλα*  το 1979. 

Από το 1994 μέχρι το 2003 είχε τον ρόλο του αρχηγού της Αστυνομίας αντιστράτηγου Γιάννη Χρυσολωρά στην καθημερινή σειρά του Νίκου Φώσκολου *[[Καλημέρα Ζωή|Καλημέρα ζωή]]* στον ANT1.

Στην ιδιωτική τηλεόραση έχει εμφανιστεί στις σειρές Παράξενος ταξιδιώτης ,Στησιχόρου '73 ,Μαρίνα Αυγέρη, Οι δίκαιοι, Ένοχοι, Μεθοριακός σταθμός, Υποψίες, Ο δρόμος, Λούνα Παρκ , Τρεις και ο... κούκος! , Ο θάνατος του Τιμόθεου Κώνστα , Οι κουτσομπόλες, Οικογένεια Καζινο , Το κλειδί, Το τίμημα ,Τα στραβά κι ανάποδα ,Η Καλή Πεθερά ,Καλημέρα Ζωή ,Εμείς κι Εμείς, Ελλάς το μεγαλείο σου, Μαρία η άσχημη , Χαρά Αγνοείται , Η Πολυκατοικία. 

## Προσωπική Ζωή
Υπήρξε παντρεμένος για δέκα χρόνια με την επίσης ηθοποιό Βίλμα Τσακίρη. Κόρη τους είναι η ηθοποιός Καλλιόπη Ευαγγελίδου (1973) και ο μουσικός Κωνσταντίνος Ευαγγελίδης (1977)

## Πολιτική
Ήταν υποψήφιος βουλευτής Α΄ Αθηνών στις εθνικές εκλογές του 2000 με το ΔΗΚΚΙ που είχε ιδρύσει ο Δημήτρης Τσοβόλας, καθώς και υποψήφιος δημοτικός σύμβουλος του Δήμου Αθηναίων το 2002 με την παράταξη του Γιάννη Δημαρά, η οποία υποστηρίχτηκε από το ΔΗΚΚΙ και από δυνάμεις του παλαιού ΠΑΣΟΚ.

## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Χαρίκλεια Καστρίτση

Η **Χαρίκλεια Καστρίτση** (γεν. 11 Απριλίου 1983 στην (Θεσσαλονίκη) είναι Ελληνίδα αρσιβαρίστρια, η οποία συμμετείχε στην κατηγορία 58 κιλών και εκπροσωπούσε την Ελλάδα σε διεθνείς διοργανώσεις από το έτος 1997-2012.

Συμμετείχε στους Ολυμπιακούς Αγώνες 2004 στην διοργάνωση 58 κιλών. Συμμετείχε σε παγκόσμια πρωταθλήματα, με πιο πρόσφατο να είναι το Παγκόσμιο Πρωτάθλημα Άρσης Βαρών του 2007.Κατέκτησε την 2η κ την 3η θεση στον κόσμο το έτος 2002 στην Πολωνία στο παγκόσμιο πρωτάθλημα γυναικών μολις 19 ετών(νεανιδα).Και θα σημειωθεί εδω κ πανευρωπαϊκό ρεκόρ γυναικών στο αρασε με 97.5 κιλα.Επίσης κατέκτησε 3 χρυσά μετάλλια στην Ιταλία το έτος 2002 στο πανευρωπαϊκό Νεανίδων. Το 2003 κατέκτησε την 3η θεση στο πανευρωπαϊκό γυναικών στο Λουτράκι. Αποχώρησε απο την ενεργό δράση σχετικά σε μικρή ηλικία, λόγω πολλαπλών τραυματισμών. 

## Παραπομπές


Κ
Κατηγορία:Αθλητές της άρσης βαρών στους Θερινούς Ολυμπιακούς Αγώνες 2004
Βάση του Αγίου Κλήμη της Αχρίδας

thumb|Η βουλγαρική βάση το 2012

Η **Βάση του Αγίου Κλήμη της Αχρίδας** (βουλγαρικά: База Св. Климент Охридски, *Μπάζα Σβετή Κλίμεντ Οχρίντσκι*) είναι βάση της Βουλγαρίας στην ανταρκτική επί της νήσου Λίβινγκστον στους Νήσους των Νοτίων Σέτλαντ.

Η βάση ήταν αρχικά γνωστή ως *Πανεπιστημιακό Καταφύγιο της Σόφιας* ή *Βάση Αίμου* Το 1993 μετονομάστηκε λαμβάνοντας το όνομά της  από τον βούλγαρο λόγιο και άγιο του 9ου και 10ου αιώνα Κλήμη της Αχρίδας, . Η ονομασία συχνά συντομεύεται από τους μη Βούλγαρους σε Ohridski Base (Βάση Αχρίδας ή Βάση Οχρίδας).

## Παραπομπές


Κατηγορία:Οικισμοί της Ανταρκτικής
Κατηγορία:Βουλγαρία
Χριστίνα Ιωαννίδη

Η **Χριστίνα Ιωαννίδη** (γεν. 4 Ιανουαρίου 1982 στην Σοβιετική Ένωση) είναι Ελληνίδα αρσιβαρίστρια, η οποία συμμετείχε στην κατηγορία 75 κιλών και εκπροσωπούσε την Ελλάδα σε διεθνείς διοργανώσεις.

Συμμετείχε στους Ολυμπιακούς Αγώνες 2004 στην διοργάνωση 75 κιλών. Συμμετείχε σε παγκόσμια πρωταθλήματα, με πιο πρόσφατο να είναι το Παγκόσμιο Πρωτάθλημα Άρσης Βαρών του 2002.

## Παραπομπές


Κατηγορία:Έλληνες αθλητές της άρσης βαρών
Κατηγορία:Αθλητές της άρσης βαρών στους Θερινούς Ολυμπιακούς Αγώνες 2004
Βικτωρία Μαυρίδου

Η **Βικτώρια Μαυρίδου** (γεννηθείσα στις 8 Ιουλίου 1991 στην Θεσσαλονίκη) είναι Ελληνίδα αρσιβαρίστρια. Στην ηλικία των δεκαεπτά, η Μαυρίδου έκανε το επίσημο ντεμπούτο της ως η μόνη γυναίκα συμμετέχουσα στους Ολυμπιακούς αγώνες 2008 στο Πεκίνο, όπου διαγωνίστηκε στην κατηγορία +75 κιλών. Βγήκε ένατη στο αγώνισμα, σηκώνοντας 231 κιλά συνολικά.

## Παραπομπές


Κατηγορία:Έλληνες αθλητές της άρσης βαρών
Κατηγορία:Αθλητές της άρσης βαρών στους Θερινούς Ολυμπιακούς Αγώνες 2008
Ελένη Κωνσταντινίδη

Η **Ελένη Κωνσταντινίδη** (γεννήθηκε 3 Φεβρουαρίου 1995) είναι Ελληνίδα αρσιβαρίστρια, η οποία συμμετέχει στην κατηγορία 81 κιλών και εκπροσωπεί την Ελλάδα σε διεθνείς διοργανώσεις.

Συμμετείχε στο Ευρωπαϊκό Πρωτάθλημα Άρσης Βαρών του 2019 στο Μπατούμι της Γεωργίας όπου κέρδισε ένα χρυσό μετάλλιο στην κατηγορία των 81 κιλών.

## Παραπομπές


Κατηγορία:Έλληνες αθλητές της άρσης βαρών
Κατηγορία:Κάτοχοι μεταλλίων του Ευρωπαϊκού Πρωταθλήματος Άρσης Βαρών
Μύλοι Θεσπρωτίας

Οι **Μύλοι** είναι ημιορεινός οικισμός στην περιφερειακή ενότητα Θεσπρωτίας σε υψόμετρο 345 μέτρα, ο οποίος βρίσκεται 13 χλμ. ΝΑ. από την Ηγουμενίτσα. Το όνομά του οφείλεται στους νερόμυλους (συνολικά 5) που υπήρχαν και που σύμφωνα με την τοπική παράδοση πρωτοκτίστηκαν στα 1600 για να εξυπηρετούσαν τους κατοίκους του κάμπου του Σαρατιού και της γύρω περιοχής. Σύμφωνα με την τελευταία διοικητική διαίρεση (σχέδιο Καλλικράτης) μαζί με την Αγία Μαρίνα και τον Βασιλικό αποτελούν τη δημοτική κοινότητα Αγίας Μαρίνης, της δημοτικής ενότητας της Ηγουμενίτσας. Ο πληθυσμός του το 2011 αριθμούσε 30  κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας